Nr. C 292/8 De Europæiske Fællesskabers Tidende 22. 11.90 
II 
(Forberedende retsakter) 
KOMMISSIONEN 
Forslag til Rådets direktiv om mindsteværdier for energiudnyttelsen i nye varmtvandskedler, der 
anvender flydende eller gasformigt brændsel 
KOM(90) 368 endelig udg. — SYN 294 
(Forelagt af Kommissionen den 15. oktober 1990) 
(90/C 292/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der bør vedtages foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992; det indre marked inde­
bærer et område uden indre grænser med fri bevæge­
lighed for varer, personer, tjenesteydelser og kapital; 
I Rådets resolution af 15. januar 1985 om forbedring 
af medlemsstaternes energibesparelsesprogrammer (') 
opfordres medlemsstaterne til at fortsætte og i givet fald 
øge deres bestræbelser på at fremme en mere rationel 
energiudnyttelse via udforming af en integreret energibe­
sparelsespolitik; 
Rådets resolution af 16. september 1986 (2) omhandler 
nye energipolitiske mål for Fællesskabet frem til 1995 og 
konvergensen mellem medlemsstaternes politik, idet en forbedring af energiintensiteten med mindst 20 % bl.a. 
anføres som mål; 
artikel 130R i Traktaten vedrørende miljøet kræver en 
forsigtig og fornuftig udnyttelse af naturens ressourcer; 
forslagene vedrørende indbyrdes tilnærmelse af 
medlemsstaternes ved lov eller administrativt fastsatte 
bestemmelser inden for sundhed, sikkerhed, miljøbeskyt­
telse og forbrugerbeskyttelse skal bygge på et højt 
beskyttelsesniveau; 
I Rådets resolution af 21. juni 1989 (3) erklæres det, at 
Fællesskabet i stigende grad bør være opmærksom på 
risikoen for mulige klimatiske ændringer i forbindelse 
med drivhuseffekten; 
Rådet har den 29. juni 1990 vedtaget direktiv om 
indbyrdes tilnærmelse af medlemsstaternes lovgivning om 
gasapparater; 
husholdnings- og servicesektoren tegner sig for en 
betragtelig del af det endelige energiforbrug i Fælles­
skabet; 
denne sektor vil få endnu større betydning som følge af 
tendensen henimod en større udbredelse af centralvarme 
og en generel forøgelse af den termiske komfort; 
en bedre virkningsgrad af kedlerne er i forbrugernes 
interesse, og energibesparelserne vil give sig udslag i en 
mindre import af carbonhydrider; en mindskelse af 
(') EFT nr. C 20 af 22. 1. 1985, s. 29. 
O EFT nr. C 241 af 25. 9. 1986, s. 2. (3) EFT nr. C 183 af 20. 7. 1989, s. 4. 
22. 11.90 De Europæiske Fællesskabers Tidende Nr. C 292/9 
Fællesskabets afhængighed på energiområdet vil have en 
gunstig indflydelse på dets handelsbalance; 
Rådets direktiv 78/170/EØF af 13. februar 1978 om 
ydelsen i varmeproducerende anlæg, der anvendes til 
rumopvarmning og produktion af varmt vand i nye eller 
allerede eksisterende ikke-industrielle bygninger, samt 
isolering af fordelingen af varme og varmt brugsvand i 
ikke-industrielt nybyggeri (*), ændret ved direktiv 
82/885/EØF (2), har givet anledning til en fastsættelse af 
meget forskellige nyttevirkningsniveauer i de forskellige 
medlemsstater; 
de medlemsstater, som kun har fastsat lave krav til virk­
ningsgrad, har ikke »udarbejdet effektive ydelses- og 
driftsnormer for varmeanlæg og kedler« i strid med 
anbefalingen i Rådets resolution af 15. januar 1985 om 
forbedring af medlemsstaternes energibesparelsespro­
grammer; 
kravet om en høj ydeevne for varmtvandskedler vil 
medføre en indsnævring af forskellene mellem de 
tekniske karakteristika for det udstyr, som findes på 
markedet, hvilket vil lette serieproduktionen og fremme 
virkeliggørelsen af stordriftsbesparelser; hvis der ikke 
fastsættes mindsteværdier for energieffektiviteten på et 
tilstrækkeligt højt niveau, vil der være fare for, at det 
med gennemførelsen af det indre marked vil medføre en 
mærkbar forringelse af virkningsgraden for varmeanlæg, 
idet kedler med ringe virkningsgrad vil trænge frem på 
markedet — 
UDSTEDT FØLGENDE DIREKTIV: 
Artikel 1 
Dette direktiv gælder for nye varmtvandskedler, som 
anvender flydende eller gasformigt brændsel, med en 
nominel effekt på mindst 10 kW og højst 400 kW, 
herefter benævnt »apparater«. 
Artikel 2 
I dette direktiv forstås ved: 
— kedel: kedel plus brænder tilsammen 
— nominel effekt udtrykt i kW: den af fabrikanten fast­
satte og garanterede varmeeffekt, som kan fastholdes 
ved kontinuerlig drift under overholdelse af de af 
fabrikanten angivne virkningsgrader 
O EFT nr. L 52 af 23. 2. 1978, s. 32. 
O EFT nr. L 378 af 31. 12. 1982, s. 19. — virkningsgrad, udtrykt i °/o: forholdet mellem den 
varmemængde, der tilføres vandet i kedlen pr. tids­
enhed, og produktet af den nedre brændværdi ved 
konstant brændstoftryk og brændstofforbruget pr. 
tidsenhed 
— partiel belastning, udtrykt i %: forholdet mellem 
varmemængden ved on-off-drift eller ved drift ved en 
lavere effekt end den nominelle effekt, og varme­
mængden ved den nominelle effekt 
— kedelvandets gennemsnitstemperatur: gennemsnittet af 
kedelvandets fremløbstemperatur og returvandets 
temperatur. 
Artikel 3 
Dette direktiv omfatter ikke: 
— varmtvandskedler, som anvender fast brændsel 
— dampkedler 
— elektriske kedler 
— kondenserende kedler 
— varmepumper 
— varmluftsaggregater 
— gennemstrømningsvandvarmere til fremstilling af 
varmt brugsvand 
— kedler, som anvender brændsel, der i egenskaber 
afviger væsentligt fra gængse flydende og gasformige 
brændsler (industriel spildgas, biogas, m.v.). 
Artikel 4 
1. Medlemsstaterne træffer alle nødvendige foranstalt­
ninger for, at apparaterne kun kan markedsføres og 
sættes i drift, hvis de opfylder de i artikel 5 anførte 
mindstekrav til virkningsgrad. 
2. Medlemsstaterne må hverken forbyde, hindre eller 
begrænse markedsføring og idriftsætning på deres 
område af apparater, som opfylder dette direktivs 
bestemmelser. 
Nr. C 292/10 De Europæiske Fællesskabers Tidende 22. 11. 90 
Artikel 5 
Apparaterne skal opfylde følgende mindstekrav til virk­
ningsgrad: 
1. a) i drift ved en nominel effekt Pn, udtrykt i kW, ved 
en gennemsnitlig kedelvandstemperatur på 70° C: 
— virkningsgrad > (84 + 2 log Pn) %, 
dvs. for nedennævnte effekteksempler følgende 
mindsteværdier: 
— 86 % for kedler på 10 kW 
— 87 % for kedler på 31,6 kW 
— 88 % for kedler på 100 kW 
— 89 % for kedler på 316 kW 
b) i det nominelle effektområde 10 kW til 31,6 kW 
begge inklusive er kravet til gasfyrede kedler med 
atmosfærisk brænder: 
— virkningsgrad > (81 + 4 log Pn) % 
2. a) i drift ved en partiel belastning på 30 % ved en 
gennemsnitlig kedelvandstemperatur på mindst 
50° C: 
— virkningsgrad > (80 + 3 log Pn) % 
dvs. for nedennævnte nominelle effekter følgende 
mindsteværdier: 
— 83% for kedler på 10 kW 
— 84,5 % for kedler på 31,6 kW 
— 86 % for kedler på 100 kW 
— 87,5 % for kedler på 316 kW 
b) i effektområdet 10 kW til 31,6 kW begge inklusive 
er kravet til gasfyrede kedler med atmosfærisk 
brænder: 
— virkningsgrad > (77 + 5 log Pn) %. Artikel 6 
1. Kvalitetsmærker kan tildeles apparater med højere 
ydeevne end krævet efter artikel 5. Der tildeles en »*« 
for hvert procentpoint, virkningsgraden øges ved både 
fuld og partiel belastning, dvs. 
* hvis virkningsgraden ved fuld belastning 
> (85 + 2logPn)%, 
og hvis virkningsgraden ved en partiel belastning på 
30 % > (81 + 3 logPn) % 
** hvis virkningsgraden ved fuld belastning 
> (86 + 2logPn)%, 
og hvis virkningsgraden ved en partiel belastning på 
30% > (82 + 3 logPJ % 
*** hvis virkningsgraden ved fuld belastning 
> (87 + 2logPn)%, 
og hvis virkningsgraden ved en partiel belastning på 
30% > (83 4- 3 logPn)%. 
2. For små gasfyrede kedler med atmosfærisk brænder 
(10 kW til 31,6 kW) er kravet til virkningsgraden ved 
fuld belastning for at opnå: 
* en virkningsgrad > (82 + 4 log Pn) % 
** en virkningsgrad > (83 + 4 log Pn) % 
*** en virkningsgrad > (84 + 4 log Pn) % 
under forudsætning af, at der samtidig ved en partiel 
belastning på 30 % opnås følgende: 
* virkningsgrad > (78 + 5 log Pn) % 
** virkningsgrad > (79 + 5 log Pn) % 
*** virkningsgrad > (80 + 5 log Pn) %. 
Artikel 7 
1. Fabrikanter eller disses befuldmægtigede og impor­
tører af separate kedler og brændere skal før markedsfø­
ring af disse have en attest, hvoraf det fremgår, hvor­
ledes man efter samling kan opnå de mindste virknings­
grader, der er fastsat i artikel 5. 
På disse attester anføres i givet fald de kvalitetsmærker, 
der er omhandlet i artikel 6. 
22. 11. 90 De Europæiske Fællesskabers Tidende Nr. C 292/11 
2. Fabrikanter eller disses befuldmægtigede og impor­
tører af komplette apparater skal have en attest, hvoraf 
det fremgår, at de mindstekrav til virkningsgrad, der er 
fastsat i artikel 5, er opfyldt. 
På disse attester anføres i givet fald de kvalitetsmærker, 
der er omhandlet i artikel 6. 
Således godkendte kedler og brændere kan forhandles 
særskilt, forudsat at det anføres, med hvilken brænder og 
kedel de i artikel 5 omhandlede mindstekrav til virk­
ningsgrad og de i artikel 6 omhandlede kvalitetsmærker 
kan opnås. 
Artikel 8 
Medlemsstaterne giver Kommissionen og de andre 
medlemsstater meddelelse om, hvilke organer der 
udpeges til at udføre den krævede kontrol og/eller 
undersøgelse og udstede de i artikel 7 omhandlede 
attester. Artikel 9 
1. Medlemsstaterne vedtager og offentliggør inden 
den 1. januar 1992 de bestemmelser, der er nødvendige 
for at efterkomme dette direktiv. De underretter straks 
Kommissionen herom. Medlemsstaterne anvender 
bestemmelserne fra den 1. januar 1993. 
Når medlemsstaterne vedtager disse bestemmelser, 
henvises der deri til dette direktiv, eller de ledsages ved 
offentliggørelsen af en sådan henvisning. De nærmere 
regler for denne henvisning fastsættes af medlemssta­
terne. 
2. Medlemsstaterne tillader, at apparater, der 
opfylder de bestemmelser, der er gældende på deres 
område den 31. december 1992, markedsføres og sættes i 
drift indtil den 31. december 1995. 
Artikel 10 
Dette direktiv er rettet til medlemsstaterne.